**Szombathely Megyei Jogú Város Önkormányzata Közgyűlésének**

**……../2015.(………) önkormányzati rendelete**

**Szombathely Megyei Jogú Város Helyi Építési Szabályzatáról,**

**valamint Szabályozási Tervének jóváhagyásáról szóló**

**30/2006. (IX. 7.) önkormányzati rendelet módosításáról**

Szombathely Megyei Jogú Város Önkormányzatának Közgyűlése az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:

**1.§**

Szombathely Megyei Jogú Város Helyi Építési Szabályzatáról, valamint Szabályozási tervének jóváhagyásáról szóló 30/2006.(IX.7.) önkormányzati rendelet (a továbbiakban: HÉSZ) 9. § (2) bekezdése helyébe az alábbi rendelkezés lép:

„(2) Egy telken legfeljebb egy lakóépület, abban maximálisan két lakás vagy más rendeltetési egység helyezhető el.”

**2.§**

A HÉSZ 62. § (5) bekezdése helyébe az alábbi rendelkezés lép:

„(5) A beültetési kötelezettség alá eső területen az alábbi minimális növényzetet kell biztosítani:

1. gyepesítés,
2. lakó és mezőgazdasági terület esetében többsoros fásítás, allergizáló fafajok kizárásával,
3. Temetők védősávja esetében többszintes (alsó- és felső lombkoronaszint + cserjeszint), záródásra képes növényállomány, őshonos, többször iskolázott fa- és cserjefajok alkalmazásával,
4. kereskedelmi és szolgáltatási, vagy ilyen célra igénybe vett gazdaági területeken fasor telepítése, a telek zöldterületi rendszerével összhangban, a rálátás biztosítása mellett, ültetési terv alapján.”

**3.§**

A HÉSZ 1. melléklete helyébe az 1. melléklet lép.

**4.§**

A HÉSZ 3. melléklete helyébe a 2. melléklet lép.

**Záró rendelkezés**

**5.§**

E rendelet a kihirdetését követő 30. napon lép hatályba. Rendelkezéseit a hatályba lépést követően induló eljárásokban kell alkalmazni.

**/: Dr. Puskás Tivadar :/ /: Dr. Károlyi Ákos :/**

polgármester jegyző

**1. melléklet a …./2016. (. ... ) önkormányzati rendelethez**

(elektronikusan feltöltve)

**2. melléklet a …./2016. (.... ) önkormányzati rendelethez**

„3. melléklet - Elővásárlási joggal terhelt területek:

|  |  |  |  |
| --- | --- | --- | --- |
| **Terület** | **Helyrajzi szám** | **Közcél** | § |
| Buszpályaudvar tömb (Vasút, Semmelweis út, Nádasdi út, utak által határolt tömb) | 7016; 7017/1,2; 7027; 7028; 7029/2,3,5,6; 7030 hrsz. | megfelelő színvonalú közlekedés kialakítása | (Étv.:7.§(2)bek.f.) |
| Körmendi út (Jáki út, Brenner T. krt., Körmendi út, utak által határolt tömb) | 5748, 5749, 5750, 5751, 5752, 5753, 5754, 5755, 5756, 5757, 5758, 5760, 5768, 5769 hrsz. | népesség lakásszükséglete | (Étv.:7.§(2)bek.a.) |
| Spartacus pálya (Farkas Károly út) | 1006 hrsz. | sport, szabadidős | (Étv.:7.§(2)bek.bc.) |
| Sylvester J. nyomda | 5903/1,4 hrsz. | Népesség lakásszükséglete | (Étv.:7.§(2)bek.a.) |
| Szombathelyi 1. számú Postahivatal | 6310/3 hrsz. | Népesség lakásszükséglete | (Étv.:7.§(2)bek.a.) |
| SZTK rendelőintézet (Március 15. tér 3,5; 18-as Honvéd utca 5-7) | 2706, 2707, 2708, 2709/1, 2710/2 hrsz. | Kultúra | (Étv.:7.§(2)bek.b.) |
| Kőszegi utca 5-21, 33-35. rehabilitáció | 6166/1, 6167, 6168, 6169, 6170, 6171, 6172, 6173, 6174/1, 6181, 6182 hrsz. | Népesség lakásszükséglete, településképi jelentőségű, településrészek felújítása, továbbfejlesztése | (Étv.:7.§(2)bek.a.)  (Étv.:7.§(2)bek.h.) |
| MÁV óvoda SzélI Kálmán utca 19. | 6841 hrsz. | oktatás, kultúra | (Étv.:7.§(2)bek.b.) |
| MAV kertészet | 7492/7,8,9 hrsz. | környezetvédelem és természetvédelem vagy népesség lakásszükséglete | (Étv.:7.§(2)bek.p.) vagy (Étv.:7.§(2)bek.a.) |
| Ady tér buszpályaudvar | 6024/3,4 hrsz. | megfelelő színvonalú közlekedés kialakítása | (Étv.:7.§(2)bek.f.) |
| Sárdi-ér utcától délre a 86 sz. főútig |  | új munkahely teremtése | (Étv.:7.§(2)bek. d.) |
| Haladás pálya, edzőpálya, dobó pálya | 3643/1; 3675; 3673/2 hrsz. | sport, szabadidő | (Étv.:7.§(2)bek.b.) |
| Cirkusz terület (sport liget) | 3757/1 hrsz. | sport, szabadidő | (Étv.:7.§(2)bek.c.) |
| Deák F. 76. (Had.Kieg.) | 3387/6 hrsz. | népesség lakásszükséglete | (Étv.:7.§(2)bek.b.) |
| Petőfi Sándor u. 1/A (Cég Bíróság) | 3503/4-5 hrsz. | új munkahely teremtése | (Étv.:7.§(2)bek.d.) |
| Történelmi sétaút | 6470/2; 6475; 6477; 6482 hrsz. | megőrzésre érdemes építészeti, régészeti örökség védelme, felújítása, továbbfejlesztése | (Étv.:7.§(2)bek.h.) |
| Idősek otthona bővítés | 4743 hrsz. | idősek fizikai, szellemi, és lelki igényeinek, feltételeinek megteremtése | (Étv.:7.§(2)bek.e.) |
| Savaria szálló (Mártírok tere 4.) | 6224 hrsz. | megőrzésre érdemes építészeti érték védelme, felújítása, továbbfejlesztése | (Étv.:7.§(2)bek.h.) |
| Állatkórház (Zanati út 3.-7.) | 7332/1 hrsz. | az infrastrukturális erőforrások optimális kihasználása | (Étv.:7.§(2)bek.o.) |
| Brenner villa | 8533 | új munkahely teremtése  megőrzésre érdemes építészeti érték védelme, felújítása, továbbfejlesztése | (Étv.:7.§(2)bek.d.) |
| Nagy Lajos Gimnázium | 5688/1-2; 5689/1 | az infrastrukturális erőforrások optimális kihasználása | (Étv.:7.§(2)bek.o.) |
| Volt Határőr laktanya | 2008/6-7 | új munkahely teremtése | (Étv.:7.§(2)bek.d.) |
| Honvédséggel szembeni terület | 019/6 | új munkahely teremtése | (Étv.:7.§(2)bek.d.) |
| Árpád út – Rigóvölgyi út sarok | 3738/3-4 | megfelelő színvonalú közlekedés kialakítása | (Étv.:7.§(2)bek.f.) |
| Gazda áruház | 6615/1 | új munkahely teremtése | (Étv.:7.§(2)bek.d.) |
| STYL tömb (Puskás Tivadar utca, Kötő utca, Bártfa utca, Alkotás utcák által határolt tömb) | 7311 | a munkahelyek megőrzése és új munkahely teremtése | (Étv.:7.§(2)bek.d.) |

„